I dagligtale nyttes begrepet overlappende med bevegelseshurtighet, eller akselerasjon. Et mottak av en ball krever god reaksjonsevne for å oppfatte hva som skjer, og hvor ballen er på vei. Det er bevegelseshurtighet som deretter avgjør om hånden raskt nok er i posisjon. Teknikken avgjør om hånden klarer å fange og holde ballen. Hele denne prosessen vil noe upresist omtales som god reaksjonsevne, selv om reaksjon bare er en del av operasjonen, dog en viktig, og avgjørende del.